2001/408/EY: Komission päätös, tehty 29 päivänä toukokuuta 2001, tietyistä suu- ja sorkkataudin vastaisista suojatoimenpiteistä Alankomaissa tehdyn päätöksen 2001/223/EY muuttamisesta seitsemännen kerran (ETA:n kannalta merkityksellinen teksti) (tiedoksiannettu numerolla K(2001) 1548)



Virallinen lehti nro L 144 , 30/05/2001 s. 0032 - 0034



Komission päätös, tehty 29 päivänä toukokuuta 2001, tietyistä suu- ja sorkkataudin vastaisista suojatoimenpiteistä Alankomaissa tehdyn päätöksen 2001/223/EY muuttamisesta seitsemännen kerran (tiedoksiannettu numerolla K(2001) 1548) (ETA:n kannalta merkityksellinen teksti) (2001/408/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna direktiivillä 92/118/ETY(2), ja erityisesti sen 10 artiklan, ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY(3), sellaisena kuin se on viimeksi muutettuna direktiivillä 92/118/ETY, ja erityisesti sen 9 artiklan, sekä katsoo seuraavaa: (1) Saatuaan tiedon suu- ja sorkkataudin esiintymisestä Alankomaissa komissio teki tietyistä suu- ja sorkkataudin vastaisista suojatoimenpiteistä Alankomaissa päätöksen 2001/223/EY(4), sellaisena kuin se on viimeksi muutettuna päätöksellä 2001/389/EY(5). (2) Suu- ja sorkkatautitilanne Alankomaiden eräissä osissa voi vaarantaa Alankomaiden alueen muissa osissa ja muissa jäsenvaltioissa sijaitsevat karjat elävien sorkkaeläinten ja eräiden niistä saatavien tuotteiden markkinoille saattamisen ja kaupan vuoksi. Viimeisimmästä tautitapauksesta ilmoitettiin kuitenkin 21 päivänä huhtikuuta 2001. (3) Ee-Anjumin ja Oosterwolden tauti-alueita ympäröiviin alueisiin sovelletut rajoitukset on poistettu yhteisön toimenpiteistä suu- ja sorkkataudin torjumiseksi annetun direktiivin 85/511/ETY(6), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, 9 artiklan mukaisesti. (4) Tautitilanteen kehityksen vuoksi on aiheellista tarkistaa aluejakoa uudelleen, minkä vuoksi on mukautettava säännöksiä, jotka koskevat liitteessä I luetelluilta alueilta tulevien eläinten teurastusta paikalliseen kulutukseen kyseisillä alueilla sijaitsevissa teurastamoissa, ja on säädettävä taudille alttiiden eläinten sekä niiden siemennesteen ja alkioiden siirroista. (5) Lisäksi on aiheellista poistaa liitteessä I luetelluilta alueilta tulevien hevoseläinten siirtoja koskevat rajoitukset. (6) Komission päätöksessä 2001/327/EY(7), sellaisena kuin se on viimeksi muutettuna päätöksellä 2001/394/EY(8), säädetään suu- ja sorkkataudille alttiiden eläinten siirtorajoituksista. (7) Komission päätöksessä 2001/246/EY(9), sellaisena kuin se on muutettuna päätöksellä 2001/279/EY(10), vahvistetaan direktiivin 85/511/ETY 13 artiklan mukaiset suu- ja sorkkataudin valvonta- ja hävittämisedellytykset Alankomaissa. (8) Alankomaat toisti pysyvän eläinlääkintäkomitean 23 päivänä toukokuuta 2001 pidetyssä kokouksessa päätöstä 2001/223/EY koskeneiden ehdotettujen muutosten osalta seuraavan kantansa: - Liikennettä liitteessä I luetelluilta alueilta liitteessä II luetelluille alueille sekä muille Alankomaiden alueille valvotaan jatkuvasti taudille alttiiden elävien eläinten siirtämisen estämiseksi. - Yhteisön sisäiseen kauppaan ja vientiin tarkoitettu liha pidetään täysin erillään päätöksessä 2001/305/EY säädetyllä terveysmerkinnällä varustetusta lihasta, ja se tulee laitoksista, joissa ei ole lainkaan päätöksessä 2001/305/EY säädetyllä terveysmerkinnällä varustettua lihaa. (9) Tilannetta tarkastellaan uudelleen pysyvän eläinlääkintäkomitean kokouksessa, joka on tarkoitus pitää 5 ja 6 päivänä kesäkuuta 2001, ja toimenpiteitä on mukautettava tarvittaessa. (10) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan komission päätös 2001/223/EY seuraavasti: 1) Korvataan 2 artiklan 2 kohdan e alakohdan ensimmäinen luetelmakohta seuraavasti: "- liha tulee liitteessä I luetelluilta alueilta peräisin olevista taudille alttiiden lajien eläimistä,". 2) Korvataan 12 artikla seuraavasti: " 12 artikla 1. Rajoittamatta neuvoston direktiivin 88/407/ETY soveltamista ja poiketen siitä, mitä 6 artiklan 2 kohdassa säädetään, 20 päivän helmikuuta 2001 jälkeen kerättyä naudan jäädytettyä siemennestettä voidaan päästää yhteisön sisäiseen kauppaan seuraavin edellytyksin: a) Siemenneste täyttää jonkin seuraavista vaatimuksista: - Siemenneste on kerätty 20 päivän helmikuuta ja 18 päivän toukokuuta 2001 välisenä aikana eläimistä, joita on koko kyseisen ajan pidetty jollakin Noord-Hollandin, Zuid-Hollandin, Zeelandin, Noord-Brabantin tai Limburgin maakunnassa sijaitsevalla keinosiemennysasemalla, ja seuraavat edellytykset täyttyvät: - keinosiemennysasema sijaitsee alueella, jolla ei ole ollut viimeisten 12 kuukauden aikana suu- ja sorkkatautitapauksia 30 kilometrin säteellä keinosiemennysasemasta; - yhtäkään asemalla olevaa eläintä ei ole rokotettu suu- ja sorkkatautia vastaan; - kaikille keinosiemennysasemalla oleville taudille alttiisiin lajeihin kuuluville eläimille on tehty virkaeläinlääkärin vastuulla kliininen tutkimus suu- ja sorkkataudin havaitsemiseksi negatiivisin tuloksin. - Siemenneste on kerätty 20 päivän helmikuuta ja 31 päivän toukokuuta 2001 välisenä aikana eläimistä, joita on koko kyseisen ajan pidetty jollakin Drenthen, Groningenin, Frieslandin, Utrechtin, Flevolandin, Overijsselin tai Gelderlandin maakunnassa sijaitsevalla keinosiemennysasemalla, ja seuraavat edellytykset täyttyvät: - keinosiemennysasema ei ole sijainnut direktiivin 85/511/ETY 9 artiklan mukaisesti vahvistetulla vyöhykkeellä; - keinosiemennysasema ei ole sijainnut päätöksen 2001/246/EY, sellaisena kuin se on muutettuna päätöksellä 2001/279/EY, mukaisesti vahvistetulla rokotusvyöhykkeellä; - keinosiemennysasema sijaitsee alueella, jolla ei ole ollut viimeisten 12 kuukauden aikana suu- ja sorkkatautitapauksia 30 kilometrin säteellä keinosiemennysasemasta; - yhtäkään asemalla olevaa eläintä ei ole rokotettu suu- ja sorkkatautia vastaan; - kaikille keinosiemennysasemalla oleville taudille alttiisiin lajeihin kuuluville eläimille on tehty virkaeläinlääkärin vastuulla kliininen tutkimus suu- ja sorkkataudin havaitsemiseksi negatiivisin tuloksin; - kaikille keinosiemennysasemalla oleville taudille alttiisiin lajeihin kuuluville eläimille on tehty virkaeläinlääkärin vastuulla otettujen näytteiden perusteella serologinen tutkimus suu- ja sorkkatautiviruksen vasta-aineiden havaitsemiseksi negatiivisin tuloksin. b) Edellä a kohdan säännösten mukaiseen jäädytettyyn siemennesteeseen on sovellettava 6 artiklan 4 kohdassa vahvistettuja todistusvaatimuksia. 2. Rajoittamatta neuvoston direktiivin 89/556/ETY soveltamista ja poiketen siitä, mitä 6 artiklan 2 kohdassa säädetään, 20 päivän helmikuuta 2001 jälkeen kerättyjä naudan jäädytettyjä alkioita voidaan päästää yhteisön sisäiseen kauppaan seuraavin edellytyksin: a) Alkiot täyttävät jonkin seuraavista vaatimuksista: - Alkiot on kerätty 20 päivän helmikuuta ja 18 päivän toukokuuta 2001 välisenä aikana luovuttajanaudoista, joita on koko kyseisen ajan pidetty Noord-Hollandin, Zuid-Hollandin, Zeelandin, Noord-Brabantin tai Limburgin maakunnassa sijaitsevilla tiloilla, ja seuraavat edellytykset täyttyvät: - tilat sijaitsevat alueella, jolla ei ole ollut viimeisten 12 kuukauden aikana suu- ja sorkkatautitapauksia 30 kilometrin säteellä tilasta; - yhtäkään näillä tiloilla olevaa eläintä ei ole rokotettu suu- ja sorkkatautia vastaan; - kaikille näillä tiloilla oleville taudille alttiisiin lajeihin kuuluville eläimille on tehty virkaeläinlääkärin vastuulla kliininen tutkimus suu- ja sorkkataudin havaitsemiseksi negatiivisin tuloksin. - Alkiot on kerätty 20 päivän helmikuuta ja 31 päivän toukokuuta 2001 välisenä aikana luovuttajanaudoista, joita on koko kyseisen ajan pidetty Drenthen, Groningenin, Frieslandin, Utrechtin, Flevolandin, Overijsselin tai Gelderlandin maakunnassa sijaitsevilla tiloilla, ja seuraavat edellytykset täyttyvät: - tilat eivät ole sijainneet direktiivin 85/511/ETY 9 artiklan mukaisesti vahvistetulla vyöhykkeellä; - tilat eivät ole sijainneet päätöksen 2001/246/EY, sellaisena kuin se on muutettuna päätöksellä 2001/279/EY, mukaisesti vahvistetulla rokotusvyöhykkeellä; - tilat sijaitsevat alueella, jolla ei ole ollut viimeisten 12 kuukauden aikana suu- ja sorkkatautitapauksia 30 kilometrin säteellä tilasta; - yhtään eläintä ei ole rokotettu suu- ja sorkkatautia vastaan yhdelläkään niistä tiloista, joilla luovuttajaeläintä on pidetty toisessa luetelmakohdassa tarkoitetun ajan; - luovuttajanaudoille on tehty virkaeläinlääkärin vastuulla otetuttujen näytteiden perusteella serologinen tutkimus suu- ja sorkkatautiviruksen vasta-aineiden havaitsemiseksi negatiivisin tuloksin. b) Edellä a kohdan säännösten mukaisiin jäädytettyihin alkioihin on sovellettava 6 artiklan 5 kohdassa vahvistettuja todistusvaatimuksia." 3) Korvataan 12 a artikla seuraavasti: " 12 a artikla 1. Alankomaiden on varmistettava, että suu- ja sorkkataudille alttiiden elävien eläinten lähettäminen muilta kuin liitteissä I ja II luetelluilta Alankomaiden alueilta muihin jäsenvaltioihin on kielletty. 2. Poiketen siitä, mitä 1 kohdassa säädetään, lähtöpaikan toimivaltaiset viranomaiset voivat sallia elävien nautojen ja sikojen siirtämisen yhdeltä Frieslandin, Groningenin, Drenthen ja Flevolandin maakunnissa sijaitsevalta tilalta suoraan toisessa jäsenvaltiossa sijaitsevaan teurastamoon välitöntä teurastusta varten, jos tästä tehdään ilmoitus määräpaikan ja kaikkien kauttakulkujäsenvaltioiden eläinlääkintäalan keskusviranomaisille. 3. Poiketen siitä, mitä 1 kohdassa säädetään, lähtöpaikan toimivaltaiset viranomaiset voivat sallia nautojen ja sikojen siirtämisen muihin jäsenvaltioihin Noord-Hollandin, Zuid-Hollandin, Zeelandin, Noord-Brabantin ja Limburgin maakunnissa sijaitsevilta Alankomaiden alueilta sekä siitä Gelderlandin maakunnan osasta, joka sijaitsee Rijn-Waal-Merwede -joista etelään Saksan rajan ja Zuid-Hollandin maakunnan rajan välillä sekä siitä Utrechtin maakunnan osasta, joka sijaitsee moottoritiestä A 27 länteen, jos tästä tehdään ilmoitus määräpaikan ja kaikkien kauttakulkujäsenvaltioiden eläinlääkintäalan keskusviranomaisille." 4) Korvataan 14 artiklassa oleva päivämäärä ilmaisulla "29 päivän kesäkuuta 2001". 5) Korvataan liitteessä I oleva ilmaisu "Oene-Oosterwolde-Kootwijkerbroekin suoja- ja valvontavyöhyke, Noord-Veluwen rokotusvyöhyke mukaan luettuna, Gelderlandin, Flevolandin, Utrechtin ja Overijsselin maakunnissa sekä suoja- ja valvontavyöhyke Frieslandin ja Groningenin maakunnissa" ilmaisulla "Oene-Kootwijkerbroekin valvontavyöhyke, Noord-Veluwen rokotusvyöhyke mukaan luettuna, Gelderlandin, Utrechtin ja Overijsselin maakunnissa". 6) Korvataan liitteessä II oleva ilmaisu "- Drenthen maakunta; - Frieslandin ja Groningenin maakunnat liitteessä I lueteltuja kyseisten maakuntien alueita lukuun ottamatta; - Overijsselin ja Flevolandin maakunnat liitteessä I lueteltuja kyseisten maakuntien alueita lukuun ottamatta; - Utrechtin maakunta valtatiestä A 27 itään liitteessä I lueteltuja kyseisen maakunnan alueita lukuun ottamatta; - Gelderlandin maakunnassa Rijn-Waal-Merwede -joista pohjoiseen Saksan rajan ja Zuid-Hollandin maakunnan rajan välillä sijaitsevat alueet liitteessä I lueteltuja kyseisen maakunnan alueita lukuun ottamatta" ilmaisulla "- Overijsselin maakunta liitteessä I lueteltuja kyseisen maakunnan alueita lukuun ottamatta; - Utrechtin maakunta moottoritiestä A 27 itään liitteessä I lueteltuja kyseisen maakunnan alueita lukuun ottamatta; - Gelderlandin maakunnassa Rijn-Waal-Merwede -joista pohjoiseen Saksan rajan ja Zuid-Hollandin maakunnan rajan välillä sijaitsevat alueet liitteessä I lueteltuja kyseisen maakunnan alueita lukuun ottamatta". 2 artikla Tämä päätös tulee voimaan 29 päivänä toukokuuta 2001. 3 artikla Tämä päätös on osoitettu kaikille jäsenvaltioille. Tehty Brysselissä 29 päivänä toukokuuta 2001. Komission puolesta David Byrne Komission jäsen (1) EYVL L 224, 18.8.1990, s. 29. (2) EYVL L 62, 15.3.1993, s. 49. (3) EYVL L 395, 30.12.1989, s. 13. (4) EYVL L 82, 22.3.2001, s. 29. (5) EYVL L 137, 19.5.2001, s. 36. (6) EYVL L 315, 26.11.1985, s. 11. (7) EYVL L 115, 25.4.2001, s. 12. (8) EYVL L 138, 22.5.2001, s. 36. (9) EYVL L 88, 28.3.2001, s. 21. (10) EYVL L 96, 6.4.2001, s. 19.